stanford-oval/wikipedia huggingface dataset:
Vladimir Petrov
Pelaajana

Pelaajana Petrov oli pelinrakentaja. Hänellä oli nopeat ja tarkat pelinavaukset. Petrov oli kahden suunnan hyökkääjä, pystyi hyökkäämään ja puolustamaan hyvin. Hän oli voimakasrakenteinen pelaaja ja pystyi pelaamaan fyysisesti kovaa peliä. Hän syötti tarkasti laitureilleen luoden hyviä maalintekopaikkoja. Hän oli huipputaitoinen 1 vastaan 1 tilanteissa. Hänellä oli erikoisen voimakas, tarkka lyöntilaukaus ja oikean puolen pelaajana hän oli vaikea puolustettava. Petrov oli kuuluisa jäähyntappaja, hän pystyi hyvin suojaamaan kiekkoa. Hän oli erittäin hyvä ylivoimapelaaja.
Saavutukset

kaksi jääkiekon olympiakultamitalia 1972, 1976
yhdeksän jääkiekon maailmanmestaruutta 1969–1971, 1973–1975, 1978–1979, 1981
yksitoista Neuvostoliiton mestaruutta
Saavutukset > Kansainvälisiä palkintoja

MM-kisojen tehotilaston voittaja vuosina 1973, 1975, 1977, 1979
IIHF:n All Stars -joukkueessa 1973, 1975, 1977, 1979
IIHF Hall of Fame -valinta 2006
Det evangelisk-lutherske kirkesamfunn

| Det evangelisk-lutherske kirkesamfunn Evankelis-luterilainen kirkkoyhteisö |
| --- | --- |
Suuntautuminen:  luterilainen
Teologia:  tunnustuksellinen luterilaisuus, pietismi, haugelaisuus
Johtaja:  Bertil Andersson
Toiminta-alue:  Norja
Perustettu:  1872
Irtautunut:  Norjan kirkosta
Seurakuntia:  14
Jäseniä:  3300
Kotisivu:  http://www.delk.no/
Infobox OKVirheellinen NIMI-arvo: 
Evankelis-luterilainen kirkkoyhteisö (norj. Det evangelisk-lutherske kirkesamfunn), DELK on norjalainen, vuonna 1872 perustettu Norjan kirkosta irrallinen luterilainen kirkko.
Historia

DELK on Norjan vanhin luterilainen vapaakirkko. Sen juuret ovat niissä kiistoissa, jota käytiin 1860-luvun Norjassa kouluopetuksesta. Monien vanhempien mielestä uskonnonopetus kouluissa ei enää ollut oikeanlaista. Nämä vanhemmat kuuluivat haugelaisiin ystäväjoukkoihin, jotka kamppailivat pietististen arvojen puolesta. Toukokuussa 1866 suuri joukko vanhempia Vestfoldin Ramnesissa otti lapsensa pois julkisista kouluista ja alkoi pitää näille omaa koulua. Lyhyen ajan sisällä samanlaisia yksityiskouluja syntyi naapurikyliin Våleen, Botneen, Andebuun, Stokkeen ja Sandariin. Myöhemmin kouluja oli myös Oslossa, Hortenissa, Tønsbergissä, Porsgrunnissa, Skienissä ja useissa muissa paikoissa. Aluksi ei ollut tarkoitus perustaa omaa kirkkoa, mutta ristiriitojen kirkon kanssa kasvaessa päädyttiin perustamaan oma kirkkokunta. Tässä kannustusta tuli erityisesti Elling Eielseniltä Vossista, joka oli ollut perustamassa luterilaista vapaakirkkoa Amerikkaan. Hän vieraili haugelaisten luona ja kehotti näitä käyttämään niitä oikeuksia, joita vuoden 1845 eriuskolaislaki heille tarjosi. Kirkko perustettiin nimellä  "Den evangelisk lutherske frikirkelige menighet i Jarlsberg grevskap med flere steder". Nykyinen nimi otettiin käyttöön vuonna 1951.
Aluksi uusi kirkko levisi tehokkaasti ja uusia seurakuntia ja kouluja syntyi. Myöhemmin kasvu hiipui ja kirkosta tuli melko sulkeutunut yhteisö. Viime vuosikymmeninä se on kuitenkin avautunut enenevässä määrin sekä lisännyt yhteistyötään muiden kristittyjen kanssa. Erityisesti lähetystyö on lisännyt yhteistyötä erilaisten lähetysjärjestöjen kanssa.
Hallinnollinen rakenne

DELKin korkein päättävä elin on kahden vuoden välein kokoontuva yleiskokous. Se koostuu johtokunnan ja neuvoston jäsenistä sekä seurakuntien valitsemista edustajista. Se vastaa DELKin yhteisistä asioista ja hyväksyy kirkkokunnan säännöt.
DELKin johtokuntaan kuuluu seitsemän jäsentä, jotka voivat olla miehiä tai naisia. Se vastaa DELKin talouden ja muun toiminnan organisoinnista ja hallinnasta. Yleiskokous valitsee johtokunnan puheenjohtajan ja muut jäsenet. Kirkkokunnan valvoja on johtokunnan pysyvä jäsen.
Neuvosto käsittelee oppiin ja kirkon pidemmän aikavälin kehitykseen ja valintoihin liittyviä kysymyksiä. Sen jäseniä ovat kaikki DELKin papit ja vanhimmat. Se kutsuu tehtäviinsä uudet papit ja lähetystyöntekijät. Valvoja johtaa neuvoston kokouksia.
Neuvosto kutsuu papit tietyn rekrytointijärjestyksen jälkeen, jonka jälkeen johtokunta vahvistaa päätöksen. Sekä papit että vanhimmat vastaavat seurakunnan paimentamisesta, mutta heillä on erilaiset tehtävät.
Hallinnollinen rakenne > Valvoja

Valvoja toimii kirkkokunnan johtajana. Koko kirkkokunta osallistuu valvojan valintaan ja tämän vastuulla on DELKin hengellinen kaitsenta. Hän on vastuussa pappien, vanhimpien ja saarnaajien hengellisestä johtamisesta sekä on johtovastuussa kirkon hallinnossa, ollen johtokunnan pysyvä jäsen ja johtaen neuvoston kokouksia. Neuvosto nimittää varavalvojan, joka vastaa valvojan tehtävistä tämän poissa ollessa.
Hallinnollinen rakenne > Valvoja > DELKin valvojat

Nils C.Heierstad 1872-1877
Nils A. Askjer 1878-1901
Hans J. Knapstad 1902-1913
Martinius A. Gunnerød 1913-1922
Ole A. Gjerpe 1922-1951
Ole Fadum 1951-1979
Sverre Lefsaker 1979-1987
Helge Gjelstad 1987-1997
Ulf Eirik Asp 1998-2007
Herman Næss 2008-2011
Rolf Ekenes 2011-2019
Bertil Andersson 2019-
Hallinnollinen rakenne > Seurakunnat

Seurakunnankokous on seurakunnan korkein elin. Seurakunnan toiminnallisesta johdosta vastaa vanhinten neuvosto, johon kuuluu pappi sekä yhdestä kolmeen vanhinta. Se on vastuussa seurakunnan julistuksesta, sakramenttien hoidosta ja sielunhoidosta sekä seurakunnan muun toiminnan suunnittelusta. He myös valvovat eri työaloja.
Vuonna 2022 DELKillä oli 14 seurakuntaa.
Hallinnollinen rakenne > Seurakunnat > Buskerudin lääni

Nore og Uvdal - Nore menighet
Hallinnollinen rakenne > Seurakunnat > Vestlandin lääni

Bergen - Bergen menighet Seurakunta pitää jumalanpalveluksia myös Hardangerissa.
Sund - Sotra menighet
Hallinnollinen rakenne > Seurakunnat > Länsi-Agderin lääni

Kristiansand - Kristiansand menighet
Hallinnollinen rakenne > Seurakunnat > Oslo

Oslo - Ryenberget menighet
Hallinnollinen rakenne > Seurakunnat > Rogalandin lääni

Egersund - Dalane menighet
Sandnes - Jæren menighet
Hallinnollinen rakenne > Seurakunnat > Telemarkin lääni

Skien - Telemark menighet
Hallinnollinen rakenne > Tromssan lääni

Storslett, Nordreisa - Delk Nord menighet. Seurakunta pitää kokouksia myös muualla Tromssan läänissä ja Finnmarkin läänissä.
Hallinnollinen rakenne > Tromssan lääni > Vestfoldin lääni

Horten - Horten menighet
Sandefjord - Moe menighet
Tønsberg - Granly menighet
Re - Bjerkely menighet
Hallinnollinen rakenne > Tromssan lääni > Østfoldin lääni

Råde - Østfold menighet Seurakunta pitää jumalanpalveluksia ainakin myös Rolvsøyssä, Skiptvetissä ja Haldenissa.
Koulut

DELK ylläpitää viittä kristillistä koulua, jotka ovat Bjerkely skole, Granly skole, Moe skole, Ryenberget skole Oslossa sekä Skauen kristelige skole.
Aiheesta muualla

Kirkon kotisivut
Woldetensaé Ghebreghiorghis

Woldetensaé Ghebreghiorghis (s. 12. lokakuuta 1940 Maiweini) on Etiopiassa toimiva eritrealainen roomalaiskatolinen piispa. Hänet vihittiin kapusiinien papiksi 21. tammikuuta 1968 ja nimitettiin Hararin apostoliseksi vikaariksi sekä Asuoremixtan titulaaripiispaksi 21. joulukuuta 1992. Piispaksi vihkiminen seurasi 23. toukokuuta 1993. Pääkonsekraattorina toimi Paulos Tzadua, jota avustivat Zekarias Yohannes ja Kidane-Mariam Teklehaimanot.
Viirusirkkalintu

| Viirusirkkalintu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkalinnut Locustellidae
Suku::  Sirkkalinnut Locustella
Laji::  lanceolata
Kaksiosainen nimi
 Locustella lanceolata  (Temminck, 1840) 

Alalajit
 L. l. hendersonii   L. l. lanceolata 
Katso myös
   Viirusirkkalintu Wikispeciesissä   Viirusirkkalintu Commonsissa 
Infobox OKNimi-testi OKIUCN-testi OK: 
Viirusirkkalintu (Locustella lanceolata) on sirkkalintujen heimoon kuuluva varpuslintu.
Koko ja ulkonäkö

Linnun pituus on 11,5–12,5 cm ja paino noin 12–13 g. Muodoltaan ja väritykseltään muistuttaa tavallista pensassirkkalintua, mutta vanha lintu on tummien viirujen kirjavoima. Nuorella linnulla viirutusta on vähemmän. Sukupuolet ovat saman näköiset. Ääni ja laulu ovat pensassirkkalintumaisia. Varma lajinmääritys vaatii usein linnun tarkkailemista kädessä.
Lajin sulkasato on monimutkainen. Osa vanhoista linnuista sulkinee täydellisesti kesällä, osa (myös) talvella. Tavallista on, että laji keskeyttää sulkasadon syysmuuton ajaksi.
Esiintyminen

Venäjän Euroopan puoleisesta osasta kautta Keski-Aasian aina Japanin Hokkaidoon saakka. Euroopassa lajia pesii vain Venäjällä (20 000 – 30 000 paria). Kiinan pesimäkannaksi on arvioitu 10 000 – 100 000 paria, Japanin 10 000 – 100 000 paria ja Korean 100 – 10 000 paria. Suomessa laji on tavattu varmuudella noin 140 kertaa. Ensihavainto tehtiin 9.–11.7.1971 Espoossa. Laji on muuttolintu, joka talvehtii Kaakkois-Aasiassa.
Elinympäristö

Taigan kosteikot sekä tuoreet, aukkoiset ja pensaikkoiset metsät. Suomessa tavataan niityillä, pelloilla ja joutomailla.
Lisääntyminen

Viirusirkkalintu tekee tyypillisesti viisi munaa.
Ravinto

Viirussirkkalintu on hyönteissyöjä.
Aiheesta muualla

Viirusirkkalintu Lintukuva-verkkopalvelussa
Locustella lanceolata
When Seconds Count

| When Seconds Count Survivor |
| --- | --- | --- |

Studioalbumin tiedot
 Julkaistu: 1986
 Tuottaja(t): Frankie Sullivan
 Kesto: 42.12
 Levy-yhtiö: Scotti Bros.
Survivorin muut julkaisut
| Live in Tokyo 1985 | When Seconds Count 1986 | Too Hot to Sleep 1988 |
When Seconds Count on Survivorin 6. studioalbumi, joka julkaistiin vuonna 1986. Levy sijoittui USA:n Billboard Hot 200 -listan sijalle 49. Levyn suosituin kappale on "Is This Love", joka sijoittui USA:n Billboard Hot 100 -listalla korkeimmillaan sijalle 9 vuonna 1987.
Kappaleet

How Much Love – 3.57
Keep It Right Here – 4.28
Is This Love – 3.42
Man Against the World – 3.34
Rebel Son – 4.37
Oceans – 4.37
When Seconds Count – 4.06
Backstreet Love Affair – 4.02
In Good Faith – 4.22
Can't Let You Go – 4.43
Kokoonpano

Jimi Jamison - laulu
Jim Peterik - koskettimet, laulu
Frankie Sullivan - kitara, laulu
Stephan Ellis - bassokitara
Marc Droybau - rummut
Arvostelut

AllMusic:
Woldemar Söderhjelm

Woldemar Söderhjelm.
Werner Woldemar Söderhjelm (3. toukokuuta 1832 Muolaa – 14. elokuuta 1904 Helsinki) oli suomalainen juristi, joka toimi Suomen prokuraattorina 1897–1900.
Woldemar Söderhjelm kuului Söderhjelmin ruotsalaiseen aatelissukuun, ja hänen vanhempansa olivat kruununvouti Johan Ulrik Söderhjelm ja Charlotta Ulrika Stråhlman. Söderhjelm kirjoitti ylioppilaaksi Viipurista 1849, suoritti tuomarintutkinnon 1853 ja sai varatuomarin arvon 1857. Hän aloitti uransa Viipurin hovioikeudessa ylimääräisenä kanslistina 1854, mutta yleni vähitellen korkeampiin tehtäviin. Vuosina 1871–1897 Söderhjelm toimi Äyräpään tuomiokunnan tuomarina Karjalankannaksella ja hän sai laamannin arvonimen 1881. Hänet nimitettiin Suomen prokuraattoriksi vuonna 1897. Söderhjelm esitti 1899 vastalauseensa, kun senaatti ei ennen helmikuun manifestin julkaisua tehnyt keisarille asiasta alistusta. Kun tällä ei ollut vaikutusta asiaan, hän pyrki saamaan huomiota Suomen tilanteelle kansainvälisen lehdistön kautta. Kun Söderhjelm asettui vastustamaan vuonna 1900 myös kielimanifestia, hänet siirrettiin senaattoriksi oikeusosastoon, mutta hän erosi tehtävästä jo parin kuukauden kuluttua.
Söderhjelm oli vuodesta 1858 naimisissa Olivia Cloubergin kanssa, jonka isä oli kauppaneuvos Carl Gabriel Clouberg. Heidän lapsiaan olivat muun muassa historioitsija ja diplomaatti Werner Söderhjelm, historioitsija Alma Söderhjelm, hovioikeudenneuvos ja Helsingin pörssin johtaja Karl Harald Söderhjelm sekä kirjallisuudentutkija Torsten Söderhjelm. Aktivisti Konni Zilliacus oli Söderhjelmin sisarenpoika ja prokuraattori Julius Grotenfelt, senaattori John Berndt Nordgren sekä yritysjohtaja Carolus Wrede hänen vävyjään. Söderhjelmin lapsenlapsiin kuuluivat ministeri J. O. Söderhjelm, runoilija Erik Grotenfelt ja eversti Valter Nordgren.
Vigilante (sarjakuvahahmo)

| Vigilante |
| --- | --- |
Luoja(t):  Mort Weisinger ja Mort Meskin
Kustantamo:  DC Comics
Ensiesiintyminen:  Action Comics nro 42 (marraskuu 1941)
Henkilötiedot
Oikea nimi:  Greg Saunders Adrian Chase Alan Welles Dave Winston Patricia Trayce Justin Powell
Voimat:  Ei yli-inhimillisiä kykyjä
Vigilante on DC Comicsin kustantama sarjakuvahahmo ja supersankari, jonka loivat  Mort Weisinger ja Mort Meskin. Alkuperäinen Vigilante esiintyi Action Comics -sarjakuvassa vuonna 1941. DC-universumissa on useampia samannimisiä hahmoja jotka ovat kantaneet Vigilanten roolia; Greg Saunders (1941), Adrian Chase (1983), Alan Welles (1985), Dave Winston (1986), Patricia Trayce (1992) ja Justin Powell (2005). Lisäksi Batman Beyond sarjakuvissa esiintyi Jake Chill niminen Vigilante.
Vigilante muissa medioissa > Elokuva

Vuonna 1947 Columbia Pictures julkaisi 15 tarinaa sisältävän elokuvan The Vigilante: Fighting Hero of the West, joka perustui löyhästi nimikkosarjakuvaansa. Hahmo toimi elokuvassa villinlännen aikaisen hallituksen naamioituneena salaisena agenttina, joka tutki katoamisia ja ryöstöjä. Vigilantea näytteli Ralph Byrd.
Vigilante muissa medioissa > Televisiossa

Arrow -televisiosarjassa esiintyi Vigilante nimeltä Vincent Sobel, jota esitti Clayton Chitty.
Greg Saundersin Vigilante esiintyi Stargirl-televisiosarjassa jaksossa "Brainwave" seinällä olevassa maalauksessa.
Adrian Chasen Vigilante esiintyi Peacemaker-televisiosarjassa, jossa häntä esitti Freddie Stroma.
Vigilante muissa medioissa > Animaatio

Alkuperäinen Greg Saundersin Vigilante esiintyi animaatiosarjassa Justice League Unlimited vuonna 2005. Sen asukokonaisuus oli samanlainen kuin sarjakuvissa. Hahmo nähtiin usein Shining Knightin kanssa vapaa-ajalla ja taistelujen aikana.
Greg Saundersin Vigilante esiintyi Batman: The Brave and the Bold animaatiosarjan jaksoissa "Night of the Batmen!" ja "Mitefall!", joissa häntä ääninäytteli John DiMaggio.
Greg Saundersin Vigilante esiintyi cameo-roolissa animaatioelokuvassa Justice League: The New Frontier, jossa hänellä ei ollut puheroolia.
Vigilante muissa medioissa > Videopelit

Vigilante esiintyy vuonna 2010 videopelissä DC Universe Online, jossa se ei ole pelattavana hahmona.
Vincent Sobelin Vigilante esiintyi ladattavana bonushahmona Lego DC Super-Villains pelissä.
Hahmoa näytelleet

| Vuodet | Näyttelijät | Sarjat | Elokuvat |
| --- | --- | --- | --- |
| 1947 | Ralph Byrd |  | The Vigilante: Fighting Hero of the West |
| 2005 | Michael Rosenbaum | Justice League Unlimited |  |
| 2005–2006 | Nathan Fillion | Justice League Unlimited |  |
| 2022 | Freddie Stroma | Peacemaker |  |
Xerókampos

Xerókampos (kreik. Ξερόκαμπος; transl. myös Xerókambos)  tai Xirókampos (kreik. Ξηρόκαμπος; transl. myös Xirókambos) voi viitata seuraaviin paikkoihin Kreikassa:
Xerókampos, kylä Kreetan saarella Siteían kunnassa Lasíthin alueyksikössä
Xirókampos, kylä Kreetan saarella Ágios Nikólaoksen kunnassa Lasíthin alueyksikössä
Xirókampos, kylä Léroksen saarella Etelä-Egean saarten alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Xerókampos”, voi hakea sivunnimihaulla, laajalla sivunnimihaulla tai tekstihaulla.
Vladimir Petković

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 15. elokuuta 1963 (ikä 61)
Syntymäpaikka: Sarajevo, Jugoslavia
Pelipaikka: keskikenttäpelaaja
Pituus: 190 cm
Seura
Seura: avoin
Tehtävä: päävalmentaja
Seurat
| Vuodet | Seura | O | (M) |
| 1981–1984 |  Sarajevo | 8 | (0) |
| 1984–1985 |  Rudar Prijedor | 15 | (7) |
| 1985 |  Sarajevo | 2 | (0) |
| 1986–1987 |  Koper | 17 | (3) |
| 1987–1988 |  Chur 97 |  |  |
| 1988–1989 |  Sion | 6 | (0) |
| 1989–1990 |  Martigny-Sports | 31 | (8) |
| 1990–1993 |  Chur 97 | 87 | (19) |
| 1993–1996 |  Bellinzona | 63 | (8) |
| 1996–1997 |  Locarno | 32 | (3) |
| 1997–1998 |  Bellinzona |  |  |
| 1998–1999 |  Buochs |  |  |
Valmennusura
1997–1998:  Bellinzona
1999–2004:  Malcantone Agno
2004–2005:  Lugano
2005–2008:  Bellinzona
2008–2011:  Young Boys
2011–2012:  Samsunspor
2012:  Sion
2012–2014:  Lazio
2014–2021:  Sveitsi
2021–2022:  Bordeaux
 Seurajoukkueuran tilastot kattavat vain kansalliset sarjat.
Vladimir Petković (s. 15. elokuuta 1963) on Bosnian kroaatti jalkapallovalmentaja ja entinen keskikenttäpelaaja.
Petkovićilla on Sveitsin, Bosnia ja Hertsegovinan sekä Kroatian passit.
Ura pelaajana

Petkovićin pelaajaura jäi varsin vaatimattomaksi, vaikka hän aloittikin bosnialaisessa suurseura FK Sarajevossa 1981. Hän pelasi Jugoslaviassa viisi vuotta, kunnes siirtyi Sveitsiin. Hän edusti uransa loppuvuodet useita sveitsiläisseuroja ilman suurempaa menestystä.
Ura valmentajana > Meriitit valmentajana

Sveitsin mestaruus
Hopeaa: 2009, 2010
Sveitsin Cup
Hopeaa: 2008
Challenge League
Hopeaa: 2008
Vítězslav Veselý

| Mitalit | Mitalit | Mitalit |  |
| --- | --- | --- | --- |
|  Vítězslav Veselý |  Vítězslav Veselý |  Vítězslav Veselý |  |
Maa:   Tšekki
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | keihäänheitto |  |
|  Pronssia | Tokio 2020 | keihäänheitto |  |
| MM-kilpailut  | MM-kilpailut  | MM-kilpailut  |  |
|  Kultaa | Moskova 2013 | Keihäänheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | Keihäänheitto |  |
|  Hopeaa | Zürich 2014 | Keihäänheitto |  |
|  Hopeaa | Amsterdam 2016 | Keihäänheitto |  |
Vítězslav Veselý (s. 27. helmikuuta 1983 Hodonín) on tšekkiläinen uransa päättänyt keihäänheittäjä.
Veselý sijoittui yhdeksänneksi alle 20-vuotiaiden MM-kisoissa vuonna 2002. Pekingin olympialaisissa hän heitti karsintakilpailussa ennätyksekseen 81,20 metriä ja loppukilpailussa sijoittui sijalle 12 tuloksella 76,76 m. Hän karsiutui finaalista Berliinin MM-kilpailuissa 2009 tuloksella 75,76 metriä. Veselý paransi ennätystään yli viidellä metrillä Olomoucissa toukokuussa 2010 heittämällä silloisen maailman kauden kärkituloksen 86,45 m. Barcelonan EM-kilpailuissa 2010 hän sijoittui yhdeksänneksi. Daegun MM-kilpailuissa 2011 Veselý oli loppukilpailussa neljäs tuloksella 84,11.
Veselý voitti Euroopan mestaruuden Helsingissä 2012 tuloksella 83,72. Lontoon olympialaisten karsintakilpailussa hän heitti 8. elokuuta 2012 ennätyksekseen 88,34 m. Loppukilpailussa hän sijoittui alun perin neljänneksi tuloksella 83,34. Hän nousi pronssimitalistiksi vuonna 2016 kun alun perin toiseksi sijoittunut ukrainalainen Oleksandr Pjatnytsja jäi kiinni dopingista Lontoossa antamansa dopingnäytteen uusintatutkimuksissa.
Moskovan MM-kilpailuissa 2013 Veselý saavutti kultaa tuloksella 87,17 metriä. Zürichin EM-kilpailuissa hän saavutti hopeaa tuloksella 84,79 m. Pekingin MM-kilpailuissa 2015 hän sijoittui kahdeksanneksi tuloksella 83,13. Amsterdamin EM-kilpailuissa hän voitti hopeaa tuloksella 83,59 m. Rio de Janeiron olympialaisissa 2016 hän oli seitsemäs. Hän karsiutui loppukilpailusta Lontoon MM-kilpailuissa 2017. Vuodelle 2021 siirretyissä Tokion olympialaisissa hän saavutti pronssia tuloksella 85,44. Münchenin EM-kilpailuissa 2022 hän sijoittui neljänneksi.
Vesely ilmoitti kesäkuussa 2024 päättävänsä uransa koska ei loukkaantumisten vuoksi kyennyt kilpailemaan kahteen vuoteen.
Saavutukset

Kesäolympialaiset 2008: 12:s (76,76 m)
MM-kisat 2009: 28:s (75,76 m)
EM-kisat 2010: yhdeksäs (77,83 m)
MM-kisat 2011: neljäs (84,11 m)
EM-kisat 2012: kultaa (83,72 m)
Kesäolympialaiset 2012: pronssi (83,34)
MM-kisat 2013: kultaa (87,17 m)
EM-kisat 2014: hopeaa (84,79 m)
MM-kisat 2015: kahdeksas (83,13 m)
EM-kisat 2016: hopeaa (83,59 m)
Kesäolympialaiset 2016: seitsemäs (82,51 m)
Kesäolympialaiset 2020: pronssia (85,44 m)
EM-kisat 2022 neljäs (84,36)
Kausien parhaat heitot

2002 73,22 Velenje 15.6.
2006 75,98 Praha 24.6.
2007 79,45 Turnov 29.9.
2008 81,20 Peking 21.8.
2009 80,35 Susice 19.5.
2010 86,45 Olomouc 8.5.
2011 84,11 Daegu 3.9.
2012 88,34 Lontoo 8.8.
2013 87,68 Monaco 19.7.
2014 87,38 Ostrava 17.6.
2015 88,18 Birmingham 7.6.
2016 84,82 Amsterdam 6.7.
2017 82,29 Kladno 15.7.
2018: 82,30 Radom 27.5.
2019: 82,85 Praha 3.6.
2020: 83,03 Ostrava 22.8.
2021: 85,44 Tokio 7.8.
2022: 85,97 Hodonin 25.6.
Lähde
Wacky Wheels

| Wacky Wheels |
| --- | --- |
Kehittäjä:  Beavis Soft
Julkaisija:  Apogee Software
Jakelija:  FormGen, GOG.com ja Steam
Suunnittelija:  Andy Edwardson, Shaun Gadalla
Taiteilija:  Shaun Gadalla
Säveltäjä:  Mark Klem
Julkaistu:  17. lokakuuta 1994
Lajityyppi:  ajopeli
Pelimuoto:  yksinpeli, moninpeli
Alusta:  MS-DOS
Jakelumuoto:  CD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK     : 
Wacky Wheels on Apogee Softwaren vuonna 1994 MS-DOSille julkaisema ajopeli. Peli muistuttaa hieman Super Mario Kartia, mutta mikroautojen sijasta hahmot ajavat ruohonleikkureilla.
Wacky Wheelsissä on kahdeksan pelihahmoa, jotka ovat kaikki eläintarhasta karanneita eläimiä.  Pelissä voi valita yksin- tai kaksinpelin. Moninpeliä voi pelata joko jaetulla ruudulla tai yhdistämällä kaksi tietokonetta sarjakaapelilla tai modeemilla.
Peliä levitetään shareware-versiona. Kaikki pelin hahmot ja radat saa käyttöönsä maksullisella rekisteröinnillä. Pelissä esiintyy myös Dopefish.
Aiheesta muualla

Wacky Wheels MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wacky Wheels
Käännös suomeksi
Väliaho

Väliaho on muun muassa seuraavien suomalaisten henkilöiden sukunimi:
Hannu Väliaho (s. 1938), matemaatikko
Marianne Väliaho (s. 1994), salibandyn pelaaja
Ville Väliaho (s. 1996), pesäpalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Väli-Amerikan hauta

Väli-Amerikan hauta tummansinisellä Keski-Amerikan kannaksen eteläpuolella
Väli-Amerikan hauta (eli Keski-Amerikan hauta tai Meksikon hauta) on Tyynessämeressä Meksikon ja Keski-Amerikan rannikon edustalla sijaitseva syvänmeren hauta. Hauta on reilut 2750 km pitkä ja kattaa noin 96000 km2 alan. Haudan syvin kohta on noin 6,67 km merenpinnan alapuolella. Hauta ulottuu luoteessa Meksikon keskiosien kohdille ja kaakossa Costa Rican edustalle. Haudan pohjoisosat ovat yleisesti ottaen matalampia ja eteläosat syvempiä sekä pohjaltaan epätasaisia. Haudan eteläosien kohdille Keski-Amerikan kannakselle onkin muodostunut aktiivista tulivuoritoimintaa eli Keski-Amerikan vulkaaninen kaari.
Worms (täsmennyssivu)

Worms tarkoittaa seuraavia:
Worms, kaupunki Lounais-Saksassa
Worms , videopelisarja, tähän liittyy:
Worms, vuonna 1994 julkaistu videopeli.
Worms, vuonna 2007 julkaistu videopeli
WoRMS, World Register of Marine Species, maailman vesieliöt rekisteröivä tietokanta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Worms”, voi hakea sivunnimihaulla, laajalla sivunnimihaulla tai tekstihaulla.